ขอสอบถามหน่อยคับคุณผมกระดูกข้อมือหักใส่เฝือก1เดือนพอถอดเฝือกปรากฏว่าข้อมืองอไม่ได้ใช้เวลาในการกายภาพบำบัดนานไหมคับ
สวัสดีค่ะ กระดูกข้อมือที่หักนั้น หากเป็นมากอาจมีการผ่าตัดเพื่อจัดรูปกระดูกให้เข้าที่ หากเคลื่อนหรือหักไมมาก อาจมีการใส่เฝือกดามภายนอกเพื่อให้กระดูกเข้าที่ได้เองจากการไม่ขยับหลังการถอดเฝือกนั้น อาจจะมีอาการตึงและบวมของข้อมือที่อาจจะยังมีการอักเสบของเนื้อเยื่อรอบๆอยู่ หรืออาจจะตึงจากการที่ไม่ได้ขยับมานาน แนะนำการทำกายภาพบำบัดตามที่แพทย์ผู้ผ่าตัดแนะนำ และทำสม่ำเสมอ ทำเองต่อเนื่องที่บ้านด้วย ส่วนใหญ่กระดูกข้อมือซึ่งเป็นกระดูกขนาดเล็ก มักใช้เวลาฟื้นตัวไม่ได้นานมากนัก การกายภาพบำบัดส่วนใหญ่ใช้เวลาประมาณ 2-3 เดือน ขึ้นกับภาพในการทำและการฟื้นตัวของร่างกาย ในขณะนี้ให้พักการใช้งานข้อมือไปก่อน กินยาแก้ปวดและทำกายภาพบำบัดสม่ำเสมอ